สวัสดีค่ะ หนูหายใจไม่สะดวกหายใจไม่อิ่ม (ตลอดทั้งวัน) บางครั้งก็แน่นที่หน้าออก จุกที่คอบ้าง ไปหาเขาว่าเป็นกล้ามเนื้อที่คออักเสบบวม กินยาแล้วไม่หาย คออักเสบนี่อาการหายใจไม่สะดวกตลอดเลยหรอคะ หนูมีอาการท้องอืด มีแก๊สในกระเพราะเยอะ เรอบ่อยมากตอนกินอิ่มเกี่ยวกับกรดไหลย้อนบ้างไหมคะ ไปเอ็กซเรย์ตรวจเลือดตรวจภายในแล้วค่ะ ภายในปกติดี เป็นมา3-4เดือนแล้วค่ะ
สวัสดีค่ะ อาการหายใจไม่สะดวก หายใจไม่อิ่ม แน่นหน้าอก จุกที่คอร่วมด้วยดังกล่าวมา อาจจะเกิดจาก การมีภาวะกรดไหลย้อน แผลในกระเพาะอาหารหรือกระเพาะอาหารอักเสบ เกิดหลังการออกกำลังกายหนักๆ การมีการบีบตัวผิดปกติของหลอดอาหาร โรคหอบหืดกำเริบ หรือการติดเชื้อในปอดหรือหลอดลมมักมีไอร่วมด้วยหากเรอบ่อยมากๆด้วย อาจจะนึกถึงภาวะกรดไหลย้อนได้มากที่สุด ควรจะปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้น ดื่มน้ำมากๆและสังเกตอาการหลังจากนี้ ถ้ายังคงมีอาการเป็นมาก ท้องอืดเยอะ เรอเยอะ คลื่นไส้ มากจนทำให้กินได้น้อยอ่อนเพลีย ควรจะกลับไปพบแพทย์เพื่อตรวจซ้ำอีกครั้ง